ए॰ पी॰ जे॰ अब्दुल कलाम
आवुल पकिर जैनुलाब्दीन अब्दुल कलाम (), जो मिसाइल मैन और जनता के राष्ट्रपति नाम से भी जाने जाते हैं, भारतीय गणतंत्र के ग्यारहवें निर्वाचित राष्ट्रपति थे। वे भारत के पूर्व राष्ट्रपति, जानेमाने वैज्ञानिक और अभियंता (इंजीनियर) के रूप में विख्यात थे। उन्होंने सिखाया जीवन में चाहें जैसे भी परिस्थिति क्यों न हो पर जब आप अपने सपने को पूरा करने की ठान लेते हैं तो उन्हें पूरा करके ही रहते हैं। अब्दुल कलाम मसऊदी के विचार आज भी युवा पीढ़ी को आगे बढ़ने के लिए प्रेरित करते हैं।
अभिमन्यु मिथुन
अभिमन्यु मिथुन (जन्म 25 अक्टूबर 1989) एक भारतीय क्रिकेटर हैं। प्रथम श्रेणी क्रिकेट में, वह कर्नाटक के लिए खेलते हैं। दाएं हाथ के तेज-तर्रार गेंदबाज, मिथुन को 2009-10 में दक्षिण अफ्रीका के खिलाफ पहले टेस्ट के लिए भारत की टीम में शामिल किया गया था, जो अपने प्रथम श्रेणी में पदार्पण के दस सप्ताह बाद ही थे। वह आईपीएल में रॉयल चैलेंजर्स बैंगलोर के लिए भी खेल चुके हैं। नवंबर 2019 में, वह भारत में शीर्ष स्तर के क्रिकेट के तीनों घरेलू प्रारूपों में हैट्रिक लेने वाले पहले गेंदबाज बन गए।